KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. szeptember 30-i rendkívüli ülésére)

TÁRGY: A VÁROSI ALAPFOKÚ MŰVÉSZETOKTATÁSI INTÉZMÉNY MAXIMÁLIS OSZTÁLYLÉTSZÁM ÁTLÉPÉSÉNEK ENGEDÉLYEZÉSE
A közoktatásról szóló 1993. évi LXXIX. törvény (a továbbiakban: Közokt. tv.) 3. sz. mellékletének II. része tartalmazza az „Osztályok, csoportok szervezésének rendjét”. 

A fenti jogszabály alapján az óvodai csoportokat, iskolai osztályokat oly módon kell megszervezni, hogy az óvodai csoportba, iskolai osztályba felvett gyermekek, tanulók száma ne lépje túl a maximális létszámot, továbbá figyelemmel kell lenni arra, hogy az óvodai csoportok, iskolai osztályok szervezése esetén a Közokt. tv. 3. sz. melléklet II. 3. pontjában foglaltak alapján beszéd és enyhe értelmi fogyatékos, a megismerő funkciók vagy a viselkedés fejlődésének a tartós és súlyos rendellenessége miatt sajátos nevelési igényű vagy beilleszkedési, tanulási, magatartási nehézséggel küzd, az óvodai csoport, az iskolai osztály, kollégiumi csoport létszámának számításánál kettő, azt a gyermeket, tanulót pedig, aki testi, érzékszervi, középsúlyos értelmi fogyatékos, autista, halmozottan fogyatékos három gyermekként, tanulóként kell számításba venni. 
A fenntartó a csoport,- osztálylétszám átlépését a Közokt. tv. 102. § c) pontja és a 3. sz. melléklet II. rész 7. pontja alapján a maximális létszám maximum 20 %-kal való túllépését engedélyezheti abban az esetben, ha a nevelési/tanítási év indításánál
· az óvodában legfeljebb két óvodai csoport,

· az iskolában az adott évfolyamon legfeljebb két iskolai osztály indul.

Nevelési,- tanítási év során, ha

· a nevelési év, tanítási év során az új gyermek, tanuló átvétele, felvétele miatt indokolt, függetlenül az indított osztályok, csoportok számától.
Kiskőrös Város Önkormányzat fenntartásában lévő Városi Alapfokú Művészetoktatási Intézmény a 2011/2012-es tanítási évben a csoport,- osztálylétszám átszervezése során két szolfézs osztályt indított 18 és 16 fős létszámmal. Az intézmény a megengedett maximális létszám határt (15 fő) átlépi, ezért szükséges a létszámbővítéshez a fenntartói engedély. A 20%-kal megemelt létszámhatárokat egyik csoport sem lépi át.
A fentiekre való tekintettel, javaslom, hogy a Képviselő-testület, a létszámhatár túllépésének engedélyezéséről a határozat-tervezetben foglaltak alapján döntsön.
Kiskőrös, 2011. szeptember 26.
     Domonyi László sk.

                      Polgármester
HATÁROZAT-TERVEZET

A Képviselő-testület a közoktatásról szóló 1993. évi LXXIX. törvény 102. § c) pontja, és a 3. számú melléklet II. rész 7. pontja alapján engedélyezi a maximális létszámhatártól való eltérést és a 2011/2012. tanévben a Városi Alapfokú Művészetoktatási Intézményben indult két első osztályos szolfézs csoport közül, az egyik csoport létszámát 18 főben, a másik csoport létszámát 16 főben határozza meg. 

